Dijagram aktivnosti „Registracija ili prijava“

Proces započinje kada korisnik otvori aplikaciju. Nakon toga aplikacija inicijalizira formu za prijavu. Ukoliko korisnik ima postojeći račun, unosi korisničko ime i lozinku te se prijavljuje klikom na gumb „Prijavi se“. Aplikacija zatim provjerava točnost unesenih podataka za prijavu i ako su podaci točni proces je završen. Kada se korisničko ime i lozinka ne bi nalazili u bazi tada se korisnika vraća na ponovni unos podataka za prijavu uz odgovarajuću poruku greške.

U slučaju da korisnik nema postojeći račun, može se registrirati klikom na hiperlink „ovdje“, a aplikacija zatim inicijalizira formu za registraciju gdje korisnik unosi podatke te klikom na gumb „Stvori“ stvara svoj korisnički račun (ako taj račun već ne postoji u bazi). Aplikacija upisuje podatke u bazu te inicijalizira formu za prijavu gdje se korisnik prijavljuje u sustav svojim korisničkim imenom i lozinkom i klikom na gumb „Prijavi se“. Ako dođe do greške prilikom registracije (netočan podatak ili već postojeći račun) aplikacija vraća poruku o neuspjeloj registraciji te vraća korisnika na unos podataka za registraciju.

Treća opcija za korisnika je ta da ulazi u aplikaciju, bez prijave i registracije, klikom na „Nastavi kao gost“.

