
Dijagram aktivnosti „Rezerviraj/kupi kartu“

Proces započinje korisnikovim odabirom funkcionalnosti „Rezerviraj/kupi kartu“. Nakon toga aplikacija inicijalizira formu “Pregled filmova“ te prikaže listu filmova između kojih korisnik može birati. Kada korisnik odabere film s liste aplikacija inicijalizira formu „Informacije o filmu“ i prikazuje detaljne informacije o odabranom filmu te ih prikaže na formi. Na korisnikov klik na gumb „Rezerviraj/kupi“ aplikacija inicijalizira formu „Kupnja/rezervacija ulaznice“. Korisnik ovdje unosi broj ulaznica, odabire sjedala i označuje polje „Kupnja“ ili „Rezervacija“ te klikne na gumb „Nastavi“. Aplikacija upisuje u bazu koje ulaznice su rezervirane ili kupljenje, ispisuje potvrdu o rezervaciji i korisniku na e-mail šalje obavijest te slijedi kraj procesa.